ক্রীড়া ডেস্ক: তৃতীয় দিনেই মিরপুরের উইকেটে বল যেভাবে সাপের মতো বাঁক নিচ্ছে, তাতে করে ২৬৫ রানের লক্ষ্যটা পার করতে পাহাড়েই চড়তে হবে অস্ট্রেলিয়াকে। না বললেও চলে, ভেঙে গুঁড়া হয়ে যাওয়া উইকেটে ওয়ার্নার-স্মিথদের কঠিন পরীক্ষাই নেবেন সাকিব-মিরাজরা। জয়ের জন্য অস্ট্রেলিয়ার সামনে ২৬৫ রানের লক্ষ্য দিয়েছে বাংলাদেশ। দ্বিতীয় ইনিংসে সবকটি উইকেট হারিয়ে ২২১ রান তোলে মুশফিকের দল। প্রথম ইনিংসে ২৬০ রান করেছিল বাংলাদেশ। জবাবে ২১৭ রানে অলআউট হয় অস্ট্রেলিয়া।